છેલ્લા 30 વર્ષથી હું આ શબ્દ સાંભળતો આવ્યો છું અને આજે પણ કોઈ દર્દીના મુખથી નિકળેલો થેંક્યું શબ્દ મારા પ્રત્યેક રોમને અત્યંત પ્રફુલ્લિત કરી દે છે.! મારા જીવનમાં સુખનું સરનામુ શોધવાનો મેં કોઈ ખાસ પ્રયાસ નથી કર્યો કેમકે એક ડૉક્ટર તરીકે દર્દીની સેવા કરવાથી મળતો આનંદ અને સંતોષ અન્ય સુખોની તુલનામાં કંઈક વિશેષ છે. એક ડૉક્ટરના જીવનમાં ઘણી વખત એવા પ્રસંગો આવે છે જ્યારે તેણે પોતાના વ્યક્તિગત જીવનને પાછળ રાખી દર્દીના જીવનને બચાવવા ઈમરજન્સીમાં દોડવું પડે છે. ત્યારપછી દર્દી અને તેના સ્નેહીના મુખ પર જીવન પાછું મળ્યાના આનંદની જે લાગણીઓ વ્યક્ત થાય છેતે જ એ ડૉક્ટરનું ખરું સન્માન બની જાય છે..! નવું જીવન મેળવીને જીવનભર એ ડૉક્ટરને ન ભૂલી શકવાની લાગણી જ એ ડૉક્ટર માટે તેની સેવાનો પુરસ્કાર બની જાય છે.!